Denne artikkelen inneholder en liste over kilder, litteratur eller eksterne lenker, men enkeltopplysninger lar seg ikke verifisere fordi det mangler konkrete kildehenvisninger i form av fotnotebaserte referanser. Du kan hjelpe til med å sjekke opplysningene mot kildemateriale og legge inn referanser. Opplysninger uten kildehenvisning i form av referanser kan bli fjernet. Se Mal:Referanseløs for mer informasjon.

**Karlsbroen** (tsjekkisk *Karlův most*) er en bro over elven Vltava i Praha. Den ble bygget i Karl IVs regjeringstid. Bygget ble påbegynt i 1357 som erstatning for den eldre *Judithbroen* som ble ødelagt under flommen i 1342.

Broen er bygget av böhmisk sandstein, og det sies at Karl IV ga ordre til bøndene rundt Praha om å levere ferske egg som så ble blandet i mørtelen for å gjøre konstruksjonen sterkere.

Mot slutten av tredveårskrigen i 1648 foregikk det harde kamper mellom den svenske arméen og gamlebyens befolkning, da svenskene hadde slått seg til på den vestre bredden og forsøkte forgjeves å ta gamlebyen. Under kampene ble brotårnet på Gamlebysiden som vender ut mot elven ødelagt og restene av den gotiske dekorasjonen måtte fjernes etterpå.

På slutten av 1600-tallet og begynnelsen av 1700-tallet fikk broen dagens utseende da det ble satt ut barokkstatuer på pilarene. Under den store flommen i 1774 ble fire pilarer ødelagt og selv om brospennene ikke falt ned, ble trafikken over broen begrenset i en periode.

Også senere flommer tok hardt på broen, særlig 5. september 1890 hvor drivved og materialer og lignende tettet løpene mellom brospennene og demmet opp vannet. Det sterke presset førte til at to pilarer brøt sammen og andre fikk store skader. Ved en pilar falt to statuer, av Ignatius av Loyola og Frans Xavier falt i elven. Etter dette ble broen stengt i to år for reparasjon.

Broen kom seg ganske uskadd gjennom den store flommen i 2002. Etter denne ble det imidlertid nødvendig å rehabilitere to av bropilarene og dette arbeidet avslørte at det var nødvendig med en større rehabilitering av hele broen. Dette ble bestemt i 2005 og påbegynt i 2007 med antatt avslutning i 2010. Broen er imidlertid åpen for trafikk under arbeidene.

Bilder
------

* Karlsbroen går over elva Vltava i Praha, Tsjekkias hovedstadKarlsbroen går over elva Vltava i Praha, Tsjekkias hovedstad
* På Karlsbrua er det folksomt året rundtPå Karlsbrua er det folksomt året rundt
* Karlsbrua med Petrinåsen i bakgrunnenKarlsbrua med Petrinåsen i bakgrunnen
* St. Luitgard-statuen fra 1710 er regnet som en av de fineste på bruaSt. Luitgard-statuen fra 1710 er regnet som en av de fineste på brua
* St. Johannes NepomukSt. Johannes Nepomuk
* Berører man bildet av St. Johannes Nepomuk er man sikret å returnere til PrahaBerører man bildet av St. Johannes Nepomuk er man sikret å returnere til Praha
* Det mektige gotiske brotårnet mot gamlebyenDet mektige gotiske brotårnet mot gamlebyen
* De to brotårnene mot Mala StranaDe to brotårnene mot Mala Strana
* Broens eneste statue i marmor forestiller helgenen Filippo BeniziBroens eneste statue i marmor forestiller helgenen Filippo Benizi
* Opphopning av avfall ved en flom i 1872Opphopning av avfall ved en flom i 1872

Eksterne lenker
---------------

* (en) Charles Bridge – kategori av bilder, video eller lyd på Commons Rediger på Wikidata

* (en) Karlův most – galleri av bilder, video eller lyd på Commons Rediger på Wikidata
* Panoramabilde
* BIlder av reparasjonsarbeider på broen Arkivert 1. januar 2018 hos Wayback Machine.
* Broens offisielle museum
* Webcam mot broen
* Bildesamling
* Charles Bridge hos *Structurae*

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** NKC **·** GeoNames
 |



1. ↑   *Register of territorial identification, addresses and real estates*, Wikidata Q12049125,